Депутат сауалы. Неге 2 млрдтық  мектепті 7 млрдқа салмақ?
"Депутат сауалы. Неге 2 млрдтық  мектепті 7 млрдқа салмақ?" | "https://abai.kz/post/130998"
TITLE: Депутат сауалы. Неге 2 млрдтық  мектепті 7 млрдқа салмақ?
URL: https://abai.kz/post/130998
META: "Депутат сауалы. Неге 2 млрдтық  мектепті 7 млрдқа салмақ?" | "https://abai.kz/post/130998"
DATE: 01.04.2021
AUTHOR(s): Abai.kz
TOTAL WORDS: 137
TEXT: «Ақ жол» партиясының депутаты Андрей Линник Премьер-Министрдің бірінші орынбасары Әлихан Смайыловты мемлекет ақшасын түгендеуге шақырды. «Елордада мемлекеттік-жеке серіктестік аясында жаңа мектеп салуға жоба дайындалып жатыр. Мердігер компания бір мектептің құнын 7,5 миллиард теңгеге бағалаған. Негізі қарапайым мектеп салу мемлекетке 1,5-2 миллиард теңгеге шығады. Жалпы алғанда, осындай 20 мектеп 30-40 миллиардтың орнына 150 миллиардқа жоспарланған. Бұл жерде салық төлеушілердің қалтасынан 110-120 миллиард теңгені артық төлейтінін көруге болады. Бұл жалған «инвестиция» ма? Елордаға басқа біреудің несиесін бірнеше жылға 4 есе қымбат төлегеннен гөрі осы мектептерді 30-40 миллиардқа салу тиімді емес пе? Ал үнемделген 110-120 миллиард теңгені ақылмен пайдалануға болады»,- деді депутат Андрей Линник. Жалпы Қазақстанда ғимараттардың құны еселеп бағаланатыны жасырын емес. Мысалы "жемқорлықтың нышанына" айналған ЛРТ-ның құны Өзбекстандағы, Чехиядағы, Ұлыбританиядағы ЛРТ-ның құнынан бірнеше есе қымбат, алайда ұзынды мен халық тасымалдау мүмкіндігі жағынан бәсекеге қабілетсіз екені талай айтылған болатын. Abai.kz
